ფრაი ოტო
ფრაი ოტო (გერმ. Frei Otto; დ. 31 მაისი, 1925 — გ. 9 მარტი, 2015) — გერმანელი არქიტექტორი და ინჟინერ-მშენებელი, რომელიც ცნობილი გახდა თავის ნამუშევრებში მსუბუქი კონსტრუქციების, კერძოდ მემბრანული და გამჭიმავი კონსტრუქციების გამოყენებით. ერთ-ერთი ასეთი ნამუშევარია 1972 წლის ზაფხულის ოლიმპიური თამაშებისთვის აშენებული მიუნხენის ოლიმპიური სტადიონი. ფრაი ოტო 2006 წელს დაჯილდოვდა ბრიტანელ არქიტექტორთა სამეფო ინსტიტუტის ოქროს მედლით, ხოლო 2015 წელს მიენიჭა პრიცკერის პრემია გარდაცვალების შემდეგ.